Izvor: N1

Mostov Nikola Grmoja koji je sinoć u Saboru burno reagirao na napise o tome da navodno nema dovoljno prikupljenih potpisa za referendume, danas kaže da je takvo puštanje informacija medijima samo 'priprema terena premijera i ministra za osporavanje provođenja referenduma'

Izvor: N1

Grmoja isključuje mogućnost falsificiranja potpisa, o čemu se piše po medijima.

"400.000 ljudi je potpisalo referendum i mislim da neće biti sretno što je Ministarstvo na ovakav način odbacilo referendum i mislim da je proces kompromitiran", rekao je Grmoja, ne isključivši mogućnost prosvjeda.

"Možda će dio ljudi koji je nezadovoljan zbog ovoga možda doći na prosvjed u Vukovar, ali ne vjerujem. Svi naši članovi dragovoljci idu na prosvjed, a mi ostali nećemo ići da ne bi dali razlog Plenkoviću da ne kaže ljudima da je ovo ispolitiziran prosvjed. Ja sam pozvao na reakciju, ona može biti prosvjed, sigurno ovo neće proći bez posljedica za one koji su ovo skuhali", rekao je Grmoja.

"Zanimljivo je da je HDZ govorio da im je APIS ukrao izbore, a sad dali APIS-u da provjerava potpise i sada bismo im trebali vjerovati. Ovo nema veze s ideološkim preferencijama. To što će netko iz različitih motiva doći na prosvjed u Vukovar, bitno je da je nakon što su najavljeni prosvjedi, da smo imali naslikavanje ministra unutarnjih poslova da su pokrenute kaznene prijave. Očito da pritisak donosi rezultate i potiče ih da nešto poduzmu", rekao je Grmoja.

Izvor: N1

Da vlast želi 'srušiti referendum' smatra i HRAST-ov Hrvoje Zekanović.

'Plenković želi srušiti referendume, a s Kuščevićem se još nije dogovorio kako to napraviti. Ja sam siguran da potpisa ima dovoljno', kazao je HRAST-ovac.

Izvor: N1

Podsjetimo, nakon što je u dijelu medija objavljeno kako iz visokog izvora iz Ministarstva uprave neslužbeno doznaju da nije prikupljen dovoljan broj potpisa za referendume o Istanbulskoj konvenciji i izbornom zakonu te da je pronađen značajan broj potpisa koji nisu valjani, ministar uprave Lovro Kuščević uoči sjednice Vlade u četvrtak ujutro rekao je da još nisu prebrojani potpisi

"Ne znam odakle takve informacije", rekao je Kuščević, komentirajući napise da je prikupljen dovoljan broj potpisa za provedbu referenduma.

"Kontrola prikupljenih potpisa se još uvijek vrši, ja očekujem da će otprilike sredinom idućeg tjedna dovršiti svoj posao i dostaviti službeno izvješće. Tada ću moći komentirati sve", rekao je ministar Kuščević.

"Povjerenstvo sad kontrolira sve što je APIS napravio, sve mora biti transparentno, svaki glas provjeren, kako bi zaista to pravo na referendum zaživjelo u punom smislu, sukladno hrvatskom Ustavu", rekao je Kuščević, dodavši da ne želi špekulirati ima li ili nema dovoljno prikupljenih potpisa.

"Povjerenstvo će u srijedu donijeti službenu odluku i podnijeti izvještaj hrvatskoj javnosti i onda ćemo donijeti odluku sukladno Zakonu o referendumu", rekao je.

"Tu imamo tri pitanja, ukoliko dođu do Sabora ta pitanja, Sabor će donijeti svoju odluku", rekao je Kuščević.

"Sve što čujemo, što čitamo na nekim portalima, nisu informacije. Kad dobijem od Povjerenstva službeni izvještaj, onda su to informacije i onda ću vrlo rado komentirati svaki pojedini potpis", rekao je Kuščević.

"Prilično sam siguran da ćemo iduću srijedu imati sve podatke", dodao je.

Izvor: N1

SDP-ovac Gordan Maras pozvao je ministra Kuščevića i premijera Plenkovića da javnosti objave točne podatke koliko je skupljeno potpisa kojim se traži održavanje referenduma.

"Bilo bi dobro da ministar uprave odgovori na pitanja, ovo je neozbiljno od strane države, ozbiljno bi bilo da su ministar i premijer stali ispred građana i rekli da li ima dovoljno potpisa i hoće li biti referenduma. Očito je da neke stvari nisu korektno odrađene odnosno da informacija nije dana javnosti. Pozivam premijera i ministra da izađu pred građane i kažu koliko ima potpisa", kazao je Maras.

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.